CELEX: 62016TN0078
Language: sk
Date: 2016-02-16 00:00:00
Title: Vec T-78/16: Žaloba podaná 16. februára 2016 – Sartour/Parlament

4.4.2016   
            
            
               SK
            
            
               Úradný vestník Európskej únie
            
            
               C 118/40
            
         Žaloba podaná 16. februára 2016 – Sartour/Parlament
   (Vec T-78/16)
   (2016/C 118/47)
   Jazyk konania: francúzština
   
      Účastníci konania
   
   
      Žalobkyňa: Sartour (Beveren, Belgicko) (v zastúpení: M. Cherchi, avocat)
   
      Žalovaný: Európsky parlament
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhlásil túto žalobu za prípustnú a dôvodnú.
            
         V dôsledku toho:
   
               —
            
            
               zrušil rozhodnutie Parlamentu obsiahnuté v liste z 18. decembra 2015, ktorým Parlament informoval žalobkyňu o zamietnutí ponuky, ktorú predložila v rámci verejného obstarávania č. 06B40/2015/M073 na koncesiu potravín zo Stredomoria v budove Altiero Spinelli, ktorú využíva Európsky parlament v Bruseli,
            
         
               —
            
            
               zrušil rozhodnutie Parlamentu z neuvedeného dňa o udelení koncesie potravín zo Stredomoria v budove Altiero Spinelli,
            
         
               —
            
            
               v každom prípade zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod sa zakladá na porušení zásady upravujúcej kvantitatívne selektívne kritéria minimálnych hraničných hodnôt, ktoré majú uviesť poskytovatelia služieb vo výške svojich ziskov, zásady spočívajúcej vo vyhlásení verejného obstarávania a zásady rovnosti uchádzačov.
            
         
               2.
            
            
               Druhý žalobný dôvod sa zakladá na porušení zásad odôvodnenia aktov inštitúcií Európskej únie.
            
         
               3.
            
            
               Tretí žalobný dôvod sa zakladá na porušení zásady proporcionality, rovnosti a začatia verejného obstarávania, na zjavne nesprávnom právnom posúdení, na porušení zásady rovnakého zaobchádzania s uchádzačmi a zásady rešpektovania voľnej hospodárskej súťaže medzi uchádzačmi.